CELEX: 22013D0077
Language: sl
Date: 2013-05-03 00:00:00
Title: Sklep Skupnega odbora EGP št. 77/2013 z dne 3. maja 2013 o spremembi Priloge II (Tehnični predpisi, standardi, preskušanje in certificiranje) in Priloge IV (Energetika) k Sporazumu EGP

31.10.2013   
            
            
               SL
            
            
               Uradni list Evropske unije
            
            
               L 291/35
            
         SKLEP SKUPNEGA ODBORA EGP
   št. 77/2013
   z dne 3. maja 2013
   o spremembi Priloge II (Tehnični predpisi, standardi, preskušanje in certificiranje) in Priloge IV (Energetika) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Delegirano uredbo Komisije (EU) št. 874/2012 z dne 12. julija 2012 o dopolnitvi Direktive 2010/30/EU Evropskega parlamenta in Sveta v zvezi z označevanjem električnih sijalk in svetilk z energijskimi nalepkami (1) je treba vključiti v Sporazum EGP.
            
         
               (2)
            
            
               Delegirana uredba (EU) št. 874/2012 z učinkom od 1. septembra 2013 razveljavlja Direktivo Komisije 98/11/ES (2), ki je vključena v Sporazum EGP in jo je zato treba razveljaviti v okviru Sporazuma EGP z učinkom od 1. septembra 2013.
            
         
               (3)
            
            
               Direktiva Sveta 78/170/EGS (3) je bila razveljavljena z Direktivo Evropskega parlamenta in Sveta 2005/32/ES (4), pri čemer sta obe direktivi vključeni v Sporazum EGP, zato bi bilo treba sklic na Direktivo 78/170/EGS črtati iz Sporazuma EGP.
            
         
               (4)
            
            
               Prilogi II in IV k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Priloga II k Sporazumu EGP se spremeni:
   
               1.
            
            
               besedilo točke 4e (Direktiva Komisije 98/11/ES) poglavja IV se nadomesti z naslednjim z učinkom od 1. septembra 2013:
               „32012 R 0874: Delegirana uredba Komisije (EU) št. 874/2012 z dne 12. julija 2012 o dopolnitvi Direktive 2010/30/EU Evropskega parlamenta in Sveta v zvezi z označevanjem električnih sijalk in svetilk z energijskimi nalepkami (UL L 258, 26.9.2012, str. 1).“;
            
         
               2.
            
            
               besedilo točke 1 (Direktiva Sveta 78/170/EGS) poglavja V se črta.
            
         Člen 2
   Priloga IV k Sporazumu EGP se spremeni:
   
               1.
            
            
               besedilo točke 4 (Direktiva Sveta 78/170/EGS) se črta;
            
         
               2.
            
            
               besedilo točke 11e (Direktiva Komisije 98/11/ES) se nadomesti z naslednjim z učinkom od 1. septembra 2013:
               „32012 R 0874: Delegirana uredba Komisije (EU) št. 874/2012 z dne 12. julija 2012 o dopolnitvi Direktive 2010/30/EU Evropskega parlamenta in Sveta v zvezi z označevanjem električnih sijalk in svetilk z energijskimi nalepkami (UL L 258, 26.9.2012, str. 1) (5).
            
         Člen 3
   Besedilo Delegirane uredbe (EU) št. 874/2012 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 4
   Ta sklep začne veljati 4. maja 2013 pod pogojem, da so bila predložena vsa uradna obvestila v skladu s členom 103(1) Sporazuma EGP (6), ali na dan začetka veljavnosti Sklepa Skupnega odbora EGP št. 217/2012 z dne 7. decembra 2012 (7), pri čemer se upošteva poznejši datum.
   Člen 5
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 3. maja 2013
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 258, 26.9.2012, str. 1.
   
      (2)  UL L 71, 10.3.1998, str. 1.
   
      (3)  UL L 52, 23.2.1978, str. 32.
   
      (4)  UL L 191, 22.7.2005, str. 29.
   
      (5)  Uredba je navedena samo v vednost. Za njeno uporabo glej Prilogo II Tehnični predpisi, standardi, preskušanje in certificiranje.“
   
      (6)  Navedena ni nobena ustavna zahteva.
   
      (7)  UL L 81, 21.3.2013, str. 17.